ইমিগ্রেশন পুলিশের সন্দেহ হলে তারা ওই সাত নারী এবং সাত পুরুষের ইমিগ্রেশন স্থগিত করেন। এই সময় তাদের জিজ্ঞাসাবাদ করেও কোন সদুত্তর মিলেনি। তবে সাত নারী স্বীকার করেছেন, সাত পুরুষের কেউ তাদের নিকটাত্মীয় নয়। পুলিশ ধারণা, উক্ত সাত পুরুষই দালাল। তারা এই সাত নারীকে পাচার করছিল। ইমিগ্রেশন পুলিশ উক্ত ১৪ জনের ইমিগ্রেশন স্থগিত করে তাদের আটক করে। পুলিশ বলছে, তাদের পাসপোর্ট ভিসা সবই ঠিক রয়েছে। তবে তাদেরকে সন্দেহ হওয়ায় আটক করে পতেঙ্গা থানা পুলিশের হাতে সোপর্দ করা হয়েছে। এই ব্যাপারে পতেঙ্গা থানায় একটি মামলা দায়েরের প্রক্রিয়া চলছে।